ΓΡΑΠΤΗ ΕΡΩΤΗΣΗ P-1582/02

υποβολή: Michael Cashman (PSE) προς την Επιτροπή

(28 Μαΐου 2002)

Θέμα: Κοινοτικές συμφωνίες σύνδεσης

Θα μπορούσε η Επιτροπή να αναφέρει λεπτομερώς πως διερευνά την εφαρμογή ή μη εφαρμογή των ρητρών των κοινοτικών συμφωνιών σύνδεσης με μη κοινοτικές χώρες· Ελέγχει συστηματικά την περίοδο αυτή η Επιτροπή τις συμφωνίες αυτές για να βεβαιωθεί ότι πράγματι πληρούνται όλα τα κριτήρια και οιποχρεώσεις και από τις δυο πλευρές· Εάν όχι, τι μέτρα λαμβάνει η Επιτροπή για να εξασφαλίσει την εφαρμογή αυτής της διαδικασίας ελέγχου·

Απάντηση του κ. Patten Εξ ονόματος της Επιτροπής

(2 Ιουλίου 2002)

Συνήθως, οι συμφωνίες σύνδεσης που συνάπτει η Ένωση με τρίτες χώρες καθορίζουν τις αρχές που διέπουν την εταιρική σχέση, κυρίως τον σεβασμό των δημοκρατικών αρχών και των ανθρωπίνων δικαιωμάτων· παρέχουν ένα πλαίσιο συνεργασίας σε μεγάλο αριθμό δραστηριοτήτων· και, περιέχουν ειδικές διατάξεις για το εμπόριο, την εγκατάσταση και τη συνεργασία με εταιρείες αμφοτέρων των εταίρων, την κίνηση κεφαλαίων και την προστασία της πνευματικής ιδιοκτησίας.

Η Ένωση, και ειδικότερα η Επιτροπή, χρησιμοποιεί τις συνεδριάσεις των φορέων που έχουν συσταθεί στο πλαίσιο των συμφωνιών (σύνδεσης ή συνεργασίας) για να εξετάσει την κατάσταση στους τομείς αυτούς. Γενικότερα, τα θεσμικά όργανα της Ένωσης και των κρατών μελών, που είναι συμβαλλόμενα μέρη στη συμφωνία από μόνα τους, αξιολογούν συνεχώς την πρόοδο που επέτυχαν οι εταίροι τους.

Η Ένωση βασίζεται στις πληροφορίες που συγκεντρώνει από τις αντιπροσωπείες της και τις πρεσβείες επιτόπου, και από επαφές που έχει με τις κυβερνήσεις, τα όργανα των Ηνωμένων Εθνών, την κοινωνία των πολιτών, τις μη κυβερνητικές οργανώσεις και άλλους ενδιαφερόμενους και ενημερωμένους φορείς.

Για παράδειγμα,πάρχει σαφές πλαίσιο που καθορίζει λεπτομερώς την ορθή εφαρμογή των διατάξεων των συμφωνιών σύνδεσης με τιςποψήφιες χώρες της Κεντρικής και Ανατολικής Ευρώπης. Τακτικές συνεδριάσεις σε διάφορα επίπεδα πραγματοποιούνται για να εξεταστεί κάθε θέμα σχετικά με την ορθή εφαρμογή των αποκαλούμενων ευρωπαϊκών συμφωνιών. Οι συνεδριάσεις αυτές έχουν ως στόχο να εξασφαλίσουν την πλήρη συμμόρφωση με τις διατάξεις των συμφωνιών σύνδεσης. Πραγματοποιούνται επίσης τακτικά με ταποψήφια κράτη της Κύπρου, της Μάλτας και της Τουρκίας.

Επιπλέον, η εφαρμογή των συμφωνιών σταθεροποίησης και σύνδεσης με την πρώην Γιουγκοσλαβική Δημοκρατία της Μακεδονίας (FYROM) και την Κροατία εξετάζεται τακτικά από τα προαναφερθέντα όργανα ή τα όργανα που έχουν συσταθεί βάσει των ίδιων των συμφωνιών, δηλαδή, τα συμβούλια, τις επιτροπές και τις τεχνικές ομάδες εργασίας, ώστε να εξασφαλιστεί ότι πληρούνται από τα μέρη όλα τα συμφωνηθέντα κριτήρια και όλες οι αναληφθείσεςποχρεώσεις.

Ειδικότερα, η αρμοδιότητα του συμβουλίου της συμφωνίας σταθεροποίησης και σύνδεσης είναι να εξετάζει την εφαρμογή και την τήρηση της συμφωνίας.

Επιπλέον, η συμφωνία οικονομικής εταιρικής σχέσης, πολιτικού συντονισμού και συνεργασίας μεταξύ της Ένωσης και του Μεξικού προβλέπει ένα θεσμικό πλαίσιο που αποτελείται από ένα μικτό συμβούλιο (σεπουργικό επίπεδο, το οποίο συνέρχεται τουλάχιστον άπαξ ετησίως), μία μικτή επιτροπή (σε επίπεδο ανώτερων δημόσιων λειτουργών, η οποία συνέρχεται τουλάχιστον άπαξ ετησίως) και αρκετές ειδικές επιτροπές (σε τεχνικό επίπεδο). Το θεσμικό αυτό πλαίσιο επιτρέπει και στα δύο μέρη να αξιολογούν και να εκτιμούν την εφαρμογή της συμφωνίας.

Πριν από τη διαπραγμάτευση της συμφωνίας, η Επιτροπή πραγματοποίησε τις μελέτες που ζήτησε στα συμπεράσματά του το Συμβούλιο Υπουργών της στιγμής εκείνής. Ηποχρέωση για διενέργεια λογιστικού ελέγχου συμφωνήθηκε σε μεταγενέστερο επίπεδο και κατά συνέπεια η συμφωνία Ένωσης-Μεξικού δεν έχειποβληθεί σε λογιστικό έλεγχο. Η Επιτροπή θα προβεί στον εν λόγω έλεγχο όταν θα αρχίσει τις διαπραγματεύσεις για θέματα που εκκρεμούν, κυρίως την ελευθέρωση τωνπηρεσιών και ορισμένων γεωργικών προϊόντων. Τα μέρη πρέπει να αρχίσουν συνομιλίες για τα θέματα αυτά τρία χρόνια μετά την έναρξη ισχύος της απόφασης 2/2000 για την ελευθέρωση του εμπορίου ορισμένων προϊόντων και της απόφασης 2/2001 για το εμπόριο στον τομέα τωνπηρεσιών.

Τέλος, όταν πρόκειται για χώρες της Μεσογείου, ο έλεγχος της εφαρμογής των διατάξεων των συμφωνιών πραγματοποιείται μέσω των συνεδριάσεων των συμβουλίων σύνδεσης όσον αφορά τους γενικούς προσανατολισμούς των συμφωνιών. Τα συμβούλια αυτά συνέρχονται κατάρχήν μία φορά ετησίως. Όσον αφορά τη διαχείριση περισσότερο τεχνικών πτυχών των συμφωνιών, ο έλεγχος πραγματοποιείται στο πλαίσιο των επιτροπών σύνδεσης, των οποίων οι συνεδριάσεις είναι επίσης κατά κανόνα ετήσιες. Εξάλλου, συγκαλούνται ομάδες εργασίας ή συνεδριάσεις ad hoc όταν κριθεί αναγκαία η λεπτομερέστερη εξέταση σε έναν συγκεκριμένο τομέα.